3.pielikums

Projektu iesniegumu atlases nolikumam

**Projektu iesniegumu vērtēšanas kritēriju piemērošanas metodika**

|  |  |  |
| --- | --- | --- |
| Darbības programmas nosaukums |  | Latvijas Atveseļošanas un noturības mehānisma plāns |
| Reformas un investīcijas virziena numurs un nosaukums | **2.2.** | Uzņēmumu digitālā transformācija un inovācijas |
| Reformas numurs un nosaukums | **2.2.1.r.** | Uzņēmējdarbības digitālās transformācijas pilna cikla atbalsta izveide ar reģionālo tvērumu |
| Investīcijas pasākuma numurs un nosaukums | **2.2.1.3.i** | Atbalsts jaunu produktu un pakalpojumu ieviešanai uzņēmējdarbībā otrā kārta |
| Projektu iesniegumu atlases veids |  | Atklāta projektu iesniegumu atlase |
| Atbildīgā iestāde |  | Ekonomikas ministrija |

**Saīsinājumi un apzīmējumi:**

Aģentūra – Centrālā finanšu un līgumu aģentūra

Atlases nolikums – Latvijas Atveseļošanas un noturības mehānisma plāns 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā” otrās projektu iesniegumu atlases kārtas nolikums

Komisijas regula 2023/2831 – Komisijas 2023. gada 13. decembra Regulas (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2023. gada 13. decembris, Nr. L 2023/2831)

Komisijas regula 2021/241 – Eiropas Parlamenta un Padomes 2021. gada 12. februāra Regulas (ES) 2021/241, ar ko izveido Atveseļošanas un noturības mehānismu (Eiropas Savienības Oficiālais Vēstnesis, 2021. gada 18. februāris, Nr. L 57/17)

Komisijas regula 651/2014 – Eiropas Komisijas 2014. gada 17. jūnija Regula (ES) 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187)

KPVIS – Kohēzijas politikas fondu vadības informācijas sistēma

MK noteikumi – Ministru kabineta 2024. gada 9. janvāra noteikumi Nr. 34 “Latvijas Atveseļošanas un noturības mehānisma plāna 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā” īstenošanas noteikumi”

MVK – Sīkais (mikro), mazais, vidējais komersants

RIS3 – Viedās specializācijas stratēģija

VID – Valsts ieņēmumu dienests

VID parādnieku datu bāze – VID https://www.vid.gov.lv/lv/vid-publiskojamo-datu-baze publiskojamo datu bāzes sadaļa “Nodokļu parādnieki”

LAD EPS – Lauku atbalsta dienesta Elektroniskā pieteikšanās sistēma

**Vispārīgie nosacījumi projekta iesnieguma vērtēšanas kritēriju piemērošanai**:

1. Projekta iesniegums sastāv no projekta iesnieguma, tā pielikumiem un papildu iesniedzamajiem dokumentiem.
2. Lai novērtētu projekta iesnieguma atbilstību attiecīgajam projekta iesnieguma vērtēšanas kritērijam, vērtētājam ir jāņem vērā gan attiecīgajās projekta iesnieguma sadaļās sniegtā informācija, gan arī visa pārējā projekta iesniegumā (iesnieguma citās sadaļās un pielikumos) pieejamā informācija.
3. Vērtējot projekta iesnieguma atbilstību projekta iesnieguma vērtēšanas kritērijiem, jāņem vērā projekta iesniegumā un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
4. Kritērija ietekme uz lēmumu “P” nozīmē, ka kritērijs ir precizējams un kritērija neatbilstības gadījumā Centrālā finanšu un līgumu aģentūra (turpmāk - Aģentūra) pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.
5. Kritērija ietekme uz lēmumu “N” nozīmē, ka kritērijs nav precizējams un, ja vērtējums ir “Jā”, tad Aģentūra pieņem lēmumu par projekta iesnieguma noraidīšanu.
6. Projektu iesniegumu vērtēšanā izmantojami:
7. Eiropas savienības atveseļošanas un noturības mehānisma plāns 2021.–2026.gadam un plāna pielikumi;
8. Ministru kabineta 2024. gada 9. janvāra noteikumi Nr. 34 “ Latvijas Atveseļošanas un noturības mehānisma plāna 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā” īstenošanas noteikumi”;
9. Latvijas Atveseļošanas un noturības mehānisma plāns 2021.–2026.gadam 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā” projektu iesniegumu atlases nolikums.
10. **IZSLĒGŠANAS KRITĒRIJI**

| **Kritērijs** | **Kritērija ietekme uz lēmuma pieņemšanu**  (N[[1]](#footnote-2)) | **Skaidrojums atbilstības noteikšanai** |
| --- | --- | --- |
| 1. Projekta iesniedzējs uz projekta iesniegšanas un atbalsta piešķiršana brīdi ir šādā izslēgšanas situācijā: | | |
| 1.1. atbilst kādam no izslēgšanas kritērijiem, kas noteikti MK noteikumu 33. punktā | **N** | Atbilstību kritērijam pārbauda:   1. uz projekta iesnieguma iesniegšanas dienu; 2. uz lēmuma par projekta iesnieguma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par projekta iesnieguma apstiprināšanu ar nosacījumu.   Informāciju par personas sodāmību iegūst Iekšlietu ministrijas Informācijas centra pārziņā esošajā valsts informācijas sistēmā “Sodu reģistrs” (saņemot informāciju izziņas veidā). Informācija attiecībā uz konkurences tiesību pārkāpumu izņēmumu gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros projekta iesniedzēju ir atbrīvojusi no naudas soda vai naudas sodu samazinājusi, ir publiski pieejama un pārbaudāma Konkurences padomes tīmekļvietnē sadaļā “Lēmumi”.  Informāciju par projekta iesniedzēja maksātnespējas procesu, ierosinātu tiesiskās aizsardzības procesa lieta vai īstenotu tiesiskās aizsardzības procesu, apturētu vai pārtrauktu projekta iesniedzēja saimniecisko darbību vai projekta iesniedzēja likvidāciju iegūst no Uzņēmumu reģistra (tostarp tās datu atkalizmantotājiem vai savietotājsistēmu izziņas veidā).  Neizpildītu līdzekļu atgūšanas rīkojums saskaņā ar iepriekšēju Komisijas lēmumu atbilstoši Komisijas regulas Nr. 651/2014 1. panta 4. punkta “a” apakšpunktam projekta iesniedzējam tiek pārbaudīts Finanšu ministrijas tīmekļa vietnē <https://www.fm.gov.lv/lv/informacija-par-saimnieciskas-darbibas-veicejiem-uz-kuriem-attiecas-lidzeklu-atgusanas-lemums>.  Sankcijas tiek pārbaudītas:   1. saskaņā ar Starptautisko un Latvijas Republikas nacionālo sankciju likuma 11.2 pantā noteikto kārtību, 2. projekta iesniedzējam un personai, kura ir projekta iesniedzēja valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, 3. Finanšu izlūkošanas dienesta mājaslapā izveidotajā sankciju pārbaužu rīkā, Ārvalstu kapitāla kontroles biroja tīmekļvietnes[[2]](#footnote-3) meklētājā, un Eiropas sankciju sarakstos[[3]](#footnote-4).   Aģentūra pārbaudes laikā var lūgt kompetento iestāžu (Latvijas Republikas Ārlietu ministrijas, Valsts drošības dienesta, Finanšu izlūkošanas dienesta u.c.) viedokli, nepieciešamības gadījumā par attiecīgo laika periodu pagarinot projekta iesnieguma vērtēšanas termiņu ne ilgāk par 3 mēnešiem.  **Vērtējums ir “Nē”**, ja uz projekta iesniedzēju, projekta iesniedzēja valdes vai padomes locekli, prokūristu vai personu, kura ir pilnvarota pārstāvēt pārbaudāmo personu darbībās, kas saistītas ar filiāli, nav attiecināms neviens no MK noteikumu 33. punktā minētajiem izslēgšanas kritērijiem.  **Vērtējums ir “Jā” un projekta iesniegumu noraida, ja** uz projekta iesniedzēju, projekta iesniedzēja valdes vai padomes locekli, prokūristu vai personu, kura ir pilnvarota pārstāvēt pārbaudāmo personu darbībās, kas saistītas ar filiāli ir attiecināms vismaz viens no MK noteikumu 33. punktā minētajiem izslēgšanas pārkāpumiem. |

1. **ATBILSTĪBAS KRITĒRIJI**

| **2.1. VISPĀRĪGIE ATBILSTĪBAS KRITĒRIJI** | **Kritērija ietekme uz lēmuma pieņemšanu**  (P[[4]](#footnote-5)) | **Skaidrojums atbilstības noteikšanai** |
| --- | --- | --- |
| 2.1.1. Projekta iesniedzējs ir iesniedzis vienu projekta iesniegumu un saņēmis nozares asociācijas atbalsta vēstuli par projekta nozīmību nozares attīstībā (turpmāk – atbalsta vēstule), ja attiecināms | P | **Vērtējums ir “Jā”**, ja:   1. pēc KPVIS pieejamās informācijas projekta iesniedzējs investīcijas ietvaros iesniedzis vienu projekta iesniegumu; 2. projekta iesniegumam pievienota nozares asociācijas atbalsta vēstuli par projekta nozīmību nozares attīstībā, kas pamato MK noteikumu 31.2. un 31.3. apakšpunktos minētos finanšu rādītājus. (ja attiecināms)   Nozares asociācijas atbalsta vēstule par projekta nozīmību nozares attīstībā iesniedzama, ja projekta iesniedzēja kapitāldaļu turētāju vai biedru finanšu rādītāji nav pietiekami, lai nodrošinātu MK noteikumu 31.2. un 31.3. apakšpunktā minētās prasības.  Ja projekta iesniegums neatbilst minētajām prasībām, **vērtējums** **ir** “**Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.1.2. Projekta iesniedzējam Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro[[5]](#footnote-6)* | P | Projekta iesniedzēja pārbaudi atbilstības kritērijam veic balstoties uz VID parādnieku datu bāze pieejamo aktuālo informāciju projekta iesnieguma un, ja attiecināms, precizētā projekta iesnieguma iesniegšanas dienā Aģentūrā, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas Aģentūrā.  Projekta iesnieguma vērtēšanas veidlapā norāda pārbaudes datumu un konstatēto situāciju.  Lai nodrošinātu minētā kritērija visaptverošu pārbaudi, projekta iesniedzēja atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  **Vērtējums ir “Jā”**, ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro,* izņemot nodokļu maksājumus, kuru segšanai ir piešķirts samaksas termiņa pagarinājums, ir noslēgta vienošanās par labprātīgu nodokļu samaksu vai noslēgts vienošanās līgums.  Ja projekta iesniegums neatbilst minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē”** **un projekta iesniegumu noraida**, ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas Aģentūrā), ir konstatējams, ka projekta iesniedzējs nav veicis nodokļu parādu nomaksu un iesniedzējam ir nodokļu parādi, kas kopsummā pārsniedz 150 *euro*. |
| 2.1.3. Projekta iesniedzējs ir sniedzis informāciju par finanšu kapacitāti projekta īstenošanai, iekļaujot informāciju par privātā līdzfinansējuma nodrošināšanu, administrēšanas un īstenošanas kapacitāti | P | **Vērtējums ir “Jā”,** ja:   1. projekta iesnieguma 2.1. punktā “Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts”rindā “Administrēšanas kapacitāte” ir iekļauta šāda informācija: 2. par nepieciešamo plānoto projekta personālu, piemēram, projekta vadītājs, projekta vadītāja asistents, iepirkuma speciālists, grāmatvedis, to skaitu un galvenajiem uzdevumiem; 3. kā projekta iesniedzējs plāno nodrošināt (piesaistīt) projekta personāla pārstāvjus projekta īstenošanai, piemēram, ir noslēgts vai plānots noslēgt darba līgumu, uzņēmuma līgumu vai pakalpojuma līgumu; 4. par projekta vadības sistēmu, t.i., kādas darbības plānotas, lai nodrošinātu sekmīgu projekta vadību, kādi uzraudzības instrumenti plānoti projekta vadības kvalitātes nodrošināšanai un kontrolei u.tml.); 5. ir iekļauta informācija par projekta ieviešanas sistēmu, t.i., kā plānota projekta īstenošanas un vadības personāla sadarbība, kādi uzraudzības instrumenti plānoti projekta īstenošanas kvalitātes nodrošināšanai un kontrolei; 6. projekta iesnieguma 2.1. punktā “Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts” rindā “Finansiālā kapacitāte” ir iekļauta šāda informācija par nepieciešamo finanšu kapacitāti projekta īstenošanai: 7. norādīti un pamatoti finansējuma avoti projekta priekšfinansēšanai. Projekta iesniedzējam pieejamie finanšu resursi jānodrošina projekta iesniegumā paredzēto projekta iesniedzēja attiecināmo izmaksu apmērā, kas saistīti ar projekta vadību un administrēšanu, dokumentāri pamatojot to, piemēram, ar bankas konta izrakstu, vienošanos ar nozares asociāciju par projekta priekšfinansēšanu, aizdevuma līgumu u.c.; 8. par finanšu avotiem, no kuriem tiks segtas PVN izmaksas.   Projekta iesniedzēja finanšu kapacitāte īstenot projektu vērtējama pēc būtības - tiek vērtēta gan iesniegtā informācija (finansējuma pieejamību apliecinoši dokumenti), gan valsts pārvaldes iestāžu rīcībā esošā informācija (piemēram, VID, Lursoft), piemēram, izmantojot uzņēmuma deklarētos datus par pašu kapitālu, naudas plūsmu, aizņēmumiem, parādiem u.c.   1. projekta iesnieguma veidlapas 2.1. punkta “Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts” rindā “Īstenošanas kapacitāte” ir iekļauta informācija par projekta īstenošanas kapacitāti: 2. par projekta iesniedzējam pieejamo infrastruktūru un materiāltehnisko nodrošinājumu (piemēram, telpu pieejamība, IKT nodrošinājums un projektam nepieciešamā programmatūra u.c.), tajā skaitā, norādīt paredzamo iepirkumu procedūru, ja attiecināms; 3. informācija par to, vai projekta iesniedzējam ir kapacitāte īstenot projektā plānotās darbības (ja nav šāda kapacitāte, norāda informāciju par plānoto iepirkumu procedūru).   Ja projekta iesniegums neatbilst kādai no minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.1.4. Projekta mērķis atbilst MK noteikumos minētajam mērķim, un projekta mērķa vērtība ir precīzi noteikta, pamatota, izmērāma un sekmē MK noteikumos minēto mērķu sasniegšanu | P | **Vērtējums ir “Jā”**, ja   1. projekta mērķis atbilst MK noteikumu 3. punktā noteiktajam; 2. projekta iesniegumā norādītā mērķa vērtība ir izmērāma, tai ir noteikta sasniedzamā mērvienība un skaitliskā vērtība projekta īstenošanas beigās, un tā sekmē MK noteikumu 7. punktā noteikto mērķu sasniegšanu. 3. Projekta iesniegumā norādīto mērķi plānots sasniegt līdz 2026. gada 30. jūnijam, atbilstoši MK noteikumu 82.1.6. punktā minētajam.   Ja projekta iesniegums neatbilst minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.1.5. Projekta iesnieguma finanšu aprēķins ir aritmētiski pareizs un projekta iesniegums atbilst visām projekta iesnieguma veidlapas aizpildīšanas prasībām | P | **Vērtējums ir “Jā”,** ja projekta iesniegumā:   1. norādītais finansējums ir izstrādāts aritmētiski precīzi (t.i., nav matemātisku kļūdu); 2. finanšu aprēķins norādīts ar diviem cipariem aiz komata; 3. projekta iesniegums un finanšu aprēķins atbilst atlases nolikuma prasībām, t.i., aizpildīti visi tā datu lauki, norādot daudzumu, mērvienību, attiecīgās projekta darbības numuru, izmaksu pozīcijas summu gan absolūtos skaitļos, gan procentuāli.   Ja projekta iesniegums neatbilst minētajām prasībām, **vērtējums ir** **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.1.6. Projekta iesniegumā norādītais finansējums nepārsniedz projekta ietvaros maksimāli pieejamo finansējumu vienam finansējuma saņēmējam, tai skaitā vismaz 25 procenti no projekta kopējām attiecināmajām izmaksām tiks izmantoti eksperimentālajām izstrādēm | P | **Vērtējums ir “Jā”,** ja:   * 1. projekta iesniegumā norādītais Atveseļošanas fonda finansējums nepārsniedz projekta ietvaros maksimāli pieejamo finansējumu vienam finansējuma saņēmējam atbilstoši MK noteikumu 6.punktā noteiktajam;   2. projekta iesniedzējs projekta iesnieguma 2. pielikumā “Investīciju projekta budžeta kopsavilkums” izmaksu pozīcijās paredzējis, ka vismaz 25 procenti no kopējām attiecināmajām izmaksām tiks izmantoti eksperimentālajām izstrādēm, atbilstoši MK noteikumu 73. punktam.   Ja projekta iesniegums neatbilst minētajām prasībām, vērtējums ir **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.1.7. Projekta iesniedzēja plānotās darbības neatbilst MK noteikumu 34., 48. un 50. punktā noteiktajām darbībām | P | **Vērtējums ir “Jā”**, ja:   1. projekta iesniedzējs iesniedzis MK noteikumu 20.5. apakšpunktā minēto apliecinājumu, ka projekta iesniedzējs neplāno saņemt atbalstu MK noteikumu 34., 48. vai 50. punktā noteiktajām nozarēm un darbībām; 2. ja projekta iesniedzējs darbojas kādā no MK noteikumu 34., 48. vai 50. punktā noteiktajām neatbalstāmajām nozarēm, projekta iesniedzējs apliecinājis, ka atbalstāmās darbības, gan ar to īstenošanu saistītās finanšu plūsmas tiks skaidri nodalītas no citu darbības nozaru darbībām un finanšu plūsmām, nodrošinot, ka darbības izslēgtajās nozarēs negūst labumu no komercdarbības atbalsta.   **Vērtējums ir “Jā, ar nosacījumu”,** Aģentūra projekta iesniedzējam izvirza atbilstošus nosacījumus, ja projekta iesniedzēja plānotās darbības atbilst kādai no MK noteikumu 34., 48. vai 50. punktā noteiktajām darbībām un plānotās darbības un ar to saistītās finanšu plūsmas **nav** skaidri nodalītas no citu darbības nozaru darbībām un finanšu plūsmām, atbilstoši MK noteikumu 51. punktā minētajam.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |
| --- | --- | --- |
| **2.2. PROJEKTA SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu**  (P[[6]](#footnote-7)) | **Skaidrojums atbilstības noteikšanai** |
| 2.2.1. Projekta iesniegumā projekta iesniedzējs aprakstījis kā tiks attīstīta viedās specializācijas joma, kurā finansējuma saņēmējs paredzējis īstenot projektu:   1. Zināšanu ietilpīga bioekonomika; 2. Biomedicīna, medicīnas tehnoloģijas, farmācija; 3. Fotonika un viedie materiāli, tehnoloģijas un inženiersistēmas; 4. Viedā enerģētika un mobilitāte; 5. Informācijas un komunikācijas tehnoloģijas. | P | **Vērtējums ir “Jā”,** ja projekta iesniedzējs, projekta iesniegumā ir norādījis vispārīgu aprakstu, lai sekmētu projekta iesniegumā pieteiktās RIS3 jomas attīstību atbilstoši Izglītības un Zinātnes ministrijas izstrādātajai Latvijas Viedās specializācijas stratēģijai[[7]](#footnote-8), Nacionālās industriālās politikas pamatnostādnēm 2021.-2027. gadam[[8]](#footnote-9) un monitoringa ziņojumiem[[9]](#footnote-10).  Ja projekta iesniegums neatbilst minētajām prasībām, vērtējums ir **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.2.2. Projekta iesniegumā plānotie sagaidāmie rezultāti un uzraudzības rādītāji ir definēti, pamatoti un izmērāmi un sekmē MK noteikumos par investīcijas īstenošanu minēto rādītāju sasniegšanu | P | **Vērtējums ir “Jā”,** ja:   1. projekta iesnieguma veidlapas 1.2. sadaļā “Investīciju projekta darbības un sasniedzamie rezultāti (tai skaitā darbības, kuras saistītas ar Horizontālajiem principiem):” katrai projekta darbībai ir norādīts pamatots (skaidri izriet no attiecīgās projekta darbības), skaidri definēts un izmērāms rezultāts, kas katras projekta darbības rezultātā tiks sasniegts. Tiem ir noteikta sasniedzamā mērvienība un skaitliskā vērtība projekta īstenošanas beigās. Minētās darbības sekmē MK noteikumu 7. punktā noteikto rādītāju sasniegšanu; 2. projekta iesnieguma veidlapas 1.3. sadaļā “Investīciju projektā sasniedzamie atskaites punkti, mērķi un uzraudzības rādītāji atbilstoši normatīvajos aktos par attiecīgā Atveseļošanas fonda reformas vai tās investīcijas īstenošanu norādītajiem:” ir norādīti pamatoti (skaidri izriet no projekta darbībām), precīzi definēti un izmērāmi projekta uzraudzības rādītāji.   Vienlaikus, projekta iesnieguma 1.3.1. sadaļā “Rādītāji” projekta iesniedzējs MK noteikumu 8. punktā noteikto nacionālo rādītāju sasniedzamo mērvienību un skaitlisko vērtību nenorāda. Šajā gadījumā projekta iesniegumu nenoraida.  Ja projekta iesniegums neatbilst minētajām prasībām, vērtējums ir **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.2.3. Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinoši pasākumi. | P | **Vērtējums ir** **“Jā”,** ja projekta iesnieguma veidlapas 2.1. “Projekta īstenošanas kapacitāte, t.sk. risku izvērtējums un vadības kapacitāte, projekta īstenošanas, vadības un uzraudzības apraksts” sadaļā vai projekta iesnieguma pielikumā ir identificēti un analizēti projekta īstenošanas riski vismaz šādā griezumā:   1. finanšu riski – piemēram, priekšfinansējuma trūkums, finanšu korekcijas, ieguldījumi ir mazāki par plānoto, sadarbības partneru maiņa u.c.; 2. īstenošanas riski – piemēram, iepirkumu procedūras aizkavēšanās, līgumsaistību neizpilde, pētījumu nekomercializējas u.c.; 3. administrēšanas riski - piemēram, vadības personāla izmaiņas u.c.   Projekta iesniegumā var būt norādīti arī citi riski.  Projekta iesniegumā vai tā pielikumā:   1. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; 2. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); 3. katram riskam ir norādīti plānotie un ieviešanas procesā esošie riska novēršanas un/vai mazināšanas pasākumi.   Ja projekta iesniegums neatbilst minētajām prasībām, vērtējums ir **“Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai tie nav iesniegti noteiktajā termiņā, tad projekta iesniegums ir noraidāms. |
| 2.2.4. Projekta iesniedzējs atbilst šādām MK noteikumu 31. punkta prasībām:  2.2.4.1. projekta iesniedzējs ir juridiska persona, kas apvieno komersantus;  2.2.4.2.tā dalībnieki vai biedri ir vismaz viena nozares asociācija vai vismaz pieci savstarpēji nesaistīti nozares komersanti vai atzītas lauksaimniecības pakalpojumu kooperatīvās sabiedrības, kuru kopējais **apgrozījums** pēdējā noslēgtajā pārskata gadā ir vismaz 150 milj. *euro*, vai projekta iesniedzējs iesniedz atbalsta vēstuli no nozares asociācijas, kas apvieno nozares saimnieciskās darbības veicējus, kuru kopējais **apgrozījums** pēdējā noslēgtajā pārskata gadā ir vismaz 150 milj. *euro*. Nosakot kopējo apgrozījumu, tajā neietver pētniecības un zināšanu izplatīšanas organizāciju un pašvaldību apgrozījumu;  2.2.4.3. tā dalībnieki vai biedri ir vismaz viena nozares asociācija vai vismaz pieci savstarpēji nesaistīti nozares komersanti vai atzītas lauksaimniecības pakalpojumu kooperatīvās sabiedrības, kuru kopējais **eksporta apjoms** pēdējā noslēgtajā pārskata gadā ir vismaz 75 milj. *euro*, vai projekta iesniedzējs iesniedz atbalsta vēstuli no nozares asociācijas, kas apvieno nozares saimnieciskās darbības veicējus, kuru kopējais **eksporta apjoms** pēdējā noslēgtajā pārskata gadā ir vismaz 75 milj. *euro*. Nosakot kopējo eksporta apjomu pēdējā noslēgtajā pārskata gadā, tajā neietver pētniecības un zināšanu izplatīšanas organizāciju un pašvaldību eksporta rādītājus;  2.2.4.4. vairāk nekā 51 procentu no projekta iesniedzēja pamatkapitāla vai balsstiesībām pieder nozares saimnieciskās darbības veicējiem vai biedrībām un to biedriem, kas apvieno nozares saimnieciskās darbības veicējus;  2.2.4.5. tas atbilst komercdarbības atbalsta nosacījumiem un *de minimis* atbalsta nosacījumiem saskaņā ar Komisijas regulu Nr. 2023/2831;  2.2.4.6. nav konstatējamas pazīmes, kas liecina par interešu konfliktu, korupciju, krāpšanu un dubultā finansējuma situāciju. | P | Attiecināms visos atbilstības noteikšanas gadījumos:   1. projekta iesniedzēja atbilstību kritērijā norādītajām prasībām pārbauda pēc Latvijas Republikas Komercreģistrā, Biedrību un nodibinājumu reģistrā vai Lursoft pieejamās informācijas. Ja informācija nav pieejama, tad Aģentūra, pamatojoties uz pieejamo informāciju projekta iesniegumu apstiprina ar nosacījumu, pieprasot projekta iesniedzējam valdes apstiprinātu izziņu; 2. norādīto datu – projekta iesniedzēja dalībnieku vai biedru sarakstu, kurā norādīts nosaukums, reģistrācijas numurs un finanšu rādītāji, ja tas tiek izmantots MK noteikumu 31.2. un 31.3. apakšpunktos minēto finanšu rādītāju pamatošana, atbilstoši MK noteikumu 20.6. apakšpunktam – ticamību pārbauda publiski pieejamajās datu bāzēs (Lursoft), vai VID datubāzē, izmantojot uzņēmumu deklarētos datus, piemēram, par neto apgrozījumu un par uz citu ES dalībvalsti piegādāto preču ES teritorijā vērtību, eksportēto preču vērtību un to darījumu vērtību, kuru veikšanas vieta nav iekšzeme (PVN deklarācijas 45., 45.1,48.1 un 48.2 rindu kopsumma). Gadījumā, ja tiek konstatēts datu trūkums, tad Aģentūra, pamatojoties uz pieejamo informāciju, projekta iesniegumu apstiprina ar nosacījumu, pieprasot projekta iesniedzējam zvērināta revidenta apstiprinātu gada pārskatu.   **Vērtējums ir “Jā”**, ja:   1. projekta iesniedzējs projekta iesniegumā norādījis juridisko formu, kas atbilst MK noteikumu 31.1. apakšpunktā minētajām; 2. projekta iesniedzējs apvieno vismaz vienu nozares asociāciju vai vismaz piecus savstarpēji nesaistītus nozares komersanti vai atzītas lauksaimniecības pakalpojumu kooperatīvās sabiedrības; 3. projekta iesniegumam pievienots MK noteikumu 20.6. apakšpunktā minētais projekta iesniedzēja dalībnieku vai biedru saraksts, norādot nosaukumu, reģistrācijas numuru un finanšu rādītājus, kas izmantots MK noteikumu 31.2. un 31.3. apakšpunktā minēto finanšu rādītāju pamatošanai.   Gadījumā, ja projekta iesniedzēja dalībnieki vai biedri ir biedrības, nosakot kopējo apgrozījumu un eksportu, tiek ņemti vērā arī šo biedrību biedru dati;   1. vairāk par 51 procentu no projekta iesniedzēja pamatkapitāla vai balsstiesībām pieder nozares saimnieciskās darbības veicējiem vai biedrībām un to biedrības biedriem, kas apvieno nozares saimnieciskās darbības veicējus; 2. projekta iesniedzējs ir iesniedzis MK noteikumu 20.3 apakšpunktā noteiktās veidlapas “Veidlapa par sniedzamo informāciju*deminimis*atbalsta uzskaitei un piešķiršanai” izdruku , ja projekta iesniegumā netiek norādīts *de minimis* atbalsta uzskaites sistēmā izveidotās un apstiprinātās veidlapas identifikācijas numurs, norādot tajā šādu informāciju; 3. projekta iesniedzēja *de minimis* atbalsta veidlapā norādītā informācija atbilst “Lursoft” datu bāzē, Uzņēmumu reģistra datu bāzē, VID saimnieciskās darbības veicēju datu bāzē, *de minims* atbalsta uzskaites sistēmā un citur publiski pieejamajai informācijai; 4. projekta iesniedzējs projekta iesniegumā ir apliecinājis, ka uzskaites veidlapā norādītā informācija ir pilnīga un patiesa; 5. projekta iesniedzējs atbilst MK noteikumos par projekta īstenošanu noteiktajiem *de minimis* atbalsta nosacījumiem: 6. *de minimis* atbalsts tiek sniegts atbalstāmajām nozarēm un darbībām un, projekta iesniedzējs, kuram piemēro *de minimis* atbalstu, darbojas vienlaikus gan atbalstāmajās, gan neatbalstāmajās nozarēs, komercsabiedrība nodrošina šo nozaru darbību vai izmaksu nošķiršanu no tām darbībām, kurām piešķirts *de minimis* atbalsts, nodrošinot, ka darbības minētajās nozarēs negūst labumu no piešķirtā atbalsta; 7. *de minimis* atbalsta apmērs projekta iesniedzējam viena vienota uzņēmuma līmenī (ja attiecināms) pēdējo trīs gadu periodā no *de minimis* atbalsta piešķiršanas dienas kopā ar *pieprasīto* *de minimis* atbalstu nepārsniegs atbalsta ierobežojumu, kas noteikts Komisijas regulā Nr. 2023/2831 3.panta 2.punktā; 8. projekta iesniegumā apliecināts, ka projekta īstenošanas laikā projektā plānotās darbības netiek finansētas, vai līdzfinansētas no citiem Valsts, pašvaldības vai ārvalstu finanšu atbalsta instrumentiem, kas nav norādīts projekta iesnieguma veidlapā, un projekta īstenošanas laikā, projekta ietvaros netiks veiktas darbības, kuras uzskatāmas par krāpšanu, korupciju un interešu konfliktu.   Ja projekta iesniegums neatbilst minētajām prasībām, **vērtējums** **ir** “**Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.2.5. Projektā plānotās atbalstāmās darbības un attiecināmās izmaksas ir precīzi noteiktas un izmērāmas | P | V**ērtējums ir „Jā”**, ja projekta iesniegumā:   * + 1. projekta darbības ir skaidri definētas, t.i., no darbību nosaukumiem var spriest par to saturu;     2. plānotais darbību īstenošanas ilgums ir pamatots projekta iesnieguma sadaļā 1.2. “Investīciju projekta darbības un sasniedzamie rezultāti” pie projekta darbības apraksta, pievienojot projekta darbības plānoto sākumu un beigu datumu, kas nepārsniedz MK noteikumu 81. punktā noteikto izmaksu attiecināmības termiņu;     3. projekta darbības ir pamatotas, t.i., tās tieši ietekmē projekta mērķa, rezultātu un rādītāju sasniegšanu. Katras darbības aprakstā ir pamatota tās nepieciešamība, aprakstīta tās ietvaros plānotā rīcība;     4. projekta darbības ir vērstas uz projekta iesniegumā aprakstīto problēmu risinājumu;     5. projekta izmaksas atbilst MK noteikumu 52. punktā noteiktajām attiecināmajām izmaksām un noteiktajiem izmaksu ierobežojumiem;     6. projekta iesnieguma sadaļā 2.2. “Investīciju projekta saturiskā saistība ar citiem iesniegtajiem/ īstenotajiem/ īstenošanā esošiem projektiem” ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija, un no sniegtās un KPVIS, LAD EPS un business.gov.lv pieejamās informācijas secināms, ka dubultais finansējums nav plānots;     7. pievienots izmaksu aprēķina atšifrējums (informācija par veiktajām tirgus aptaujām, statistikas datiem, pieredzi līdzīgos projektos u. tml.), kas pamato plānoto izmaksu apmēru attiecībā uz finansējuma saņēmējā attiecināmajām izmaksām, ievērojot MK noteikumu 54. punkta prasības. Sadarbības partnera attiecināmo izmaksu aprēķins veidots ievērojot MK noteikumu 73. punkta nosacījumus un ņemot vērā pieredzi līdzīgos projektos;     8. norādītie informatīvie un publicitātes pasākumi atbilst Komisijas regulas Nr. 2021/241 34. pantā un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantā noteiktajam, t.i. ES logo un fonda nosaukuma izmantošana visos informācijas un komunikācijas pasākumos, kā arī:  1. izstrādāt komunikācijas plānu, sniedzot informāciju nozares ministrijai, kas paredz nodrošināt vismaz 1 (vienu) plašāka mēroga publicitātes pasākumus mediju intereses un sabiedrības uzmanības piesaistīšanai (piemēram, tas var būt projekta atklāšanas, vidusposma vai noslēguma fāzē); 2. sabiedrībai skaidri redzamā vietā paredzēts izvietot vismaz vienu plakātu ar informāciju par projektu, tostarp par finansiālo atbalstu no Atveseļošanas fonda; 3. finansējuma saņēmēja oficiālajā tīmekļa vietnē paredzēts publicēt aprakstu par projekta īstenošanu, tostarp tā mērķiem un rezultātiem, un uzsverot no Atveseļošanas fonda saņemto finansiālo atbalstu; 4. norādīts, ka finansējuma saņēmēja tīmekļa vietnē ne retāk kā reizi sešos mēnešos paredzēts ievietot aktuālu informāciju par projekta īstenošanu; 5. ar projekta īstenošanu saistītajos dokumentos un komunikācijas materiālos, ko paredzēts izplatīt plašākai sabiedrībai, medijiem vai pasākuma dalībniekiem, tiks sniegts pamanāms paziņojums, kurā uzsver no Atveseļošanas fonda saņemto atbalstu.   Norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas īstenos, cik bieži), īstenošanas periods (piemēram, visu projekta īstenošanas laiku, konkrētus ceturkšņus), kā arī pasākumu skaits.  Ja projekta iesniegums neatbilst minētajām prasībām, vērtējums ir **“Jā, ar nosacījumu**”, izvirza atbilstošus nosacījumus.  **Vērtējums ir “Nē”**, ja pie projekta iesnieguma projekta iesniedzējs nav pievienojis apliecinājumu par principa “nenodarīt būtisku kaitējumu” ievērošanu vai precizētajā projekta iesniegumā nav veikti precizējumi atbilstoši izvirzītajiem nosacījumiem vai tie nav iesniegti noteiktajā termiņā, tad projekta iesniegums ir noraidāms. |
| 2.2.6. Projekta iesniedzējs izstrādājis projekta darbības plānu, kurā raksturoti:  2.2.6.1. projekta iesniedzēja institucionālā uzbūve;  2.2.6.2. pētniecības projektu vērtēšanas komisija;  2.2.6.3. plānotā viedās specializācijas joma;  2.2.6.4. izvēlētā pētniecības virziena pamatojums un atbilstība viedās specializācijas jomām un nozares attīstības tendencēm;  2.2.6.5. ekosistēmas attīstība;  2.2.6.6. pētniecības īstenošanas periods;  2.2.6.7. sadarbības nodrošināšana ar sadarbības partneriem projekta ietvaros;  2.2.6.8. plānotie rezultāti;  2.2.6.9. ilgtspēja. | P | **Vērtējums ir “Jā”**, ja projekta iesniedzēja darbības plānā ir norādīta un skaidri definēta šāda informācija:   1. institucionālā uzbūve - darbības joma, apakšjoma, mehānisms jaunu jomas pārstāvju ieviešanai, iesaistīto dalībnieku aprakstīšana un to eksportspēja, saimnieciskās darbības veicēju attīstības un pielāgošanās iespējas globālajam tirgum, vadītāju pieredze (pieredze gados un kopējā projekta summa), pētniecības virziena vadītāja pieredze. Papildus īsi apraksta arī finansējuma saņēmēja un dalībnieku iepriekšēju pieredzi inovatīvu projektu izstrādē un tā ietvaros veiktu darbību; 2. pētniecības projektu vērtēšanas komisija – aprakstīta sastāva atbilstība pētniecības virzienam un iesaistīto dalībnieku loma, darbības kārtība, atbilstība MK noteikumu VII. nodaļā noteiktajām prasībām, raksturota ekspertu piesaiste; 3. plānotā viedās specializācijas ilgtermiņa stratēģijas joma - apraksta izvēlēto viedās specializācijas ilgtermiņa stratēģijas jomu un tās apakšjomas, paredzot īstenot starpnozaru projektu, pamatojot to saistību ar projekta plānotajām darbībām; 4. pētniecības virzieni - aprakstīti plānotie pētniecības virzieni, norādot īsu kopsavilkumu, galvenās aktivitātes, plānotos rezultātus; 5. ekosistēmas attīstība - raksturota sadarbība par viedās specializācijas stratēģijas jomas attīstību ar citiem finansējuma saņēmējiem un institūcijām; 6. plānotais pētniecības īstenošanas periods - norādīts sākuma un beigu datums; 7. sadarbības nodrošināšana ar sadarbības partneriem projekta ietvaros - īss apraksts kā plānots piesaistīt sadarbības partnerus. Jaunu sadarbību veidošana, to galvenie izvēles faktori, aprakstītas plānotās darbības sadarbības veicināšanai ar viedās specializācijas stratēģijas jomas pārstāvjiem; 8. plānotie rezultāti - identificēti plānotie rezultāti saskaņā ar MK noteikumiem un aprakstīts, kā plānots sasniegt rezultātus; 9. ilgtspēja - aprakstīta ilgtspējas vīzija par turpmāko attīstību pēc plānošanas perioda beigām, skaidrojot šādus aspektus: iesaiste normatīvo aktu izstrādē, privātā finansējuma piesaiste, iesaiste citos Eiropas Savienības fondu projektos un cits.   Ja projekta iesniegums neatbilst minētajām prasībām, **vērtējums** **ir** “**Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.2.7. Projekta iesniedzējs sagatavojis un raksturojis atbalstāmo pētniecības projektu vērtēšanas kritērijus saskaņā ar Ekonomikas ministrijas izstrādāto pētniecības projektu vērtēšanas kritēriju piemērošanas metodiku, tai skaitā pētniecības projektu vērtēšanas kritērijos iekļauta horizontālo principu nodrošināšana | P | **Vērtējums ir “Jā”**, ja projekta iesniedzējs sagatavojis un raksturojis atbilstošus atbalstāmo pētniecības projektu vērtēšanas kritērijus saskaņā ar Ekonomikas ministrijas izstrādāto pētniecības projektu vērtēšanas kritēriju piemērošanas metodiku, iekļaujot tajos vismaz šādas prasības:   1. horizontālā principa “Ilgtspējīga attīstība” nodrošināšana, papildu punktus piešķirot pētniecības projektiem par eko-inovatīvu tehnoloģiju attīstību un ieviešanu; 2. pētniecības projekta atbilstība viedās specializācijas jomām vai uzņēmējdarbības atklājuma procesā noteiktajai specializācijas jomai vai apakšjomai; 3. pētniecības projekta atbilstība 4.‒8. tehnoloģiskās gatavības līmenim un norādīts pētījuma veids - rūpnieciskais pētījums, eksperimentālā izstrāde vai tehniski ekonomiskā priekšizpēte.   Ja projekta iesniegums neatbilst minētajām prasībām, **vērtējums** **ir** “**Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja precizētajā projekta iesniegumā nav veikti precizējumi atbilstoši izvirzītajiem nosacījumiem vai pēc nosacījumu izpildes tas joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.2.8. Projekta iesniegumā aprakstīts, kā tiks nodrošināta dzimumu līdztiesības un vienlīdzīgu iespēju principa ievērošana. | P | **Vērtējums ir „Jā”**, ja projekta iesniegumā aprakstīts, kā projekta ietvaros tiek nodrošināta dzimumu līdztiesības un vienlīdzīgu iespēju principu ievērošana.  Projekta iesniegumā ir paskaidrots, kā projekta īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmēm un virzītas aktivitātes un darbības, kas veicina nediskrimināciju un vienlīdzīgu iespēju principu ievērošanu.  Ja projekta iesniegums neatbilst minētajām prasībām, **vērtējums** **ir** “**Jā, ar nosacījumu**”, Aģentūra projekta iesniedzējam izvirza atbilstošus nosacījumus.  **Vērtējums ir “Nē” un projekta iesniegumu noraida**, ja Aģentūra secina, ka projekta ietvaros netiks nodrošināta dzimumu līdztiesības un vienlīdzīgu iespēju principu ievērošana. |

**III. KVALITĀTES KRITĒRIJI**

|  |  |
| --- | --- |
| **Nr. un kritērijs** | **Vērtēšanas sistēma** |
| **3.1. Projekta iesniedzēja** un tā dalībnieku vai biedru (savstarpēji nesaistītu sīko (mikro), mazo un vidējo, lielo komersantu), neskaitot pētniecības un zināšanu izplatīšanas organizācijas un pašvaldības, **kopējais eksporta apjoms** pēdējā noslēgtajā finanšu gadāvai **nozares asociācijas**, kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, un sniegusi atbalsta vēstuli**,** kopējais **eksporta apjoms** pēdējā noslēgtajā finanšu gadā līdz projekta iesnieguma iesniegšanai:  3.1.1. Projekta iesniedzēja un to dalībnieku vai biedru, neskaitot pētniecības un zināšanu izplatīšanas organizācijas un pašvaldības, kopējais **eksporta apjoms** pēdējā noslēgtajā pārskata gadā ir **vismaz** **600** milj*. euro* vai projekta iesniedzējs iesniedz atbalsta vēstuli no nozares asociācijas, kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, kuru kopējais **eksporta apjoms** pēdējā noslēgtajā pārskata gadā ir **vismaz** **600** milj. *euro* – 15 punkti.  3.1.2. Projekta iesniedzēja un to dalībnieku vai biedru, neskaitot pētniecības un zināšanu izplatīšanas organizācijas un pašvaldības, kopējais **eksporta apjoms** pēdējā noslēgtajā pārskata gadā ir **vismaz** **330** milj. *euro* vai projekta iesniedzējs iesniedz atbalsta vēstuli no nozares asociācijas, kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, kuru kopējais **eksporta apjoms** pēdējā noslēgtajā pārskata gadā ir **vismaz** **330** milj. *euro* – 10 punkti.  3.1.3. Projekta iesniedzēja un to dalībnieku vai biedru, neskaitot pētniecības un zināšanu izplatīšanas organizācijas un pašvaldības, kopējais **eksporta apjoms** pēdējā noslēgtajā pārskata gadā ir **vismaz** 75 milj*. euro* vai projekta iesniedzējs iesniedz atbalsta vēstuli no nozares asociācijas, kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, kuru kopējais **eksporta apjoms** pēdējā noslēgtajā pārskata gadā ir **vismaz** 75 milj. *euro* pēdējā pārskata gadā – 5 punkti. | Norādīto datu – projekta iesniedzēja dalībnieku vai biedru sarakstu, kurā norādīts nosaukums, reģistrācijas numurs un finanšu rādītāji, ja tas tiek izmantots MK noteikumu 31.2. un 31.3. apakšpunktos minēto finanšu rādītāju pamatošana, atbilstoši MK noteikumu 20.6. apakšpunktam - ticamību pārbauda, iegūstot datus no kompetentajām iestādēm vai izmantojot to datu bāzēs.  Par pēdējo noslēgto finanšu gadu uzskatāms gads, par kuru kā pēdējo ir pieejams finanšu pārskats Lursoft datu bāzē.  Informāciju par eksporta apjomu pārbauda, pieprasot VID uzņēmumu deklarētos datus par uz citu ES dalībvalsti piegādāto preču ES teritorijā vērtību, eksportēto preču vērtību un to darījumu vērtību, kuru veikšanas vieta nav iekšzeme, vai pārbaudot tos VID datu bāzē (ar eksporta apjomu tiek saprasta PVN deklarācijas 45., 45.1, 48.1 un 48.2 rindu kopsumma).  Gadījumā, ja projekta iesniedzēja, tā dalībnieka vai biedra PVN deklarācijā nav datu, tad VID datubāzē “Nodokļu maksātāju (komersantu) taksācijas gadā samaksāto VID administrēto nodokļu kopsummas” <https://www6.vid.gov.lv/strv> pārliecinās, vai attiecīgā persona ir kādas PVN grupas dalībnieks. Ja saskaņā ar datubāzē norādīto projekta iesniedzējs, tā dalībnieks vai biedrs ir PVN grupas dalībnieks, eksporta apjoma noteikšanai izmanto šīs PVN grupas PVN deklarācijas datus, nevis individuālos datus. Ja projekta iesniedzēja dalībnieku vai biedru sarakstā ir vēl kāds šīs PVN grupas dalībnieks, tā eksporta datus papildus neieskaita kopējā eksporta apjomā, jo tie jau iekļauti attiecīgās PVN grupas PVN deklarācijā.  Ņemot vērā, ka gadījumā, ja persona ir kādas PVN grupas dalībnieks, tai nav iespēju iesniegt individuālu deklarāciju, bet gan tikai PVN grupai kopā, tad VID datubāzē “Nodokļu maksātāju (komersantu) taksācijas gadā samaksāto VID administrēto nodokļu kopsummas” pārbaude par dalību PVN grupā ir jāveic tikai tajos gadījumos, kad projekta iesniedzēja, tā dalībnieka vai biedra PVN deklarācijā nav nekādu datu. Pārējos gadījumos izmantojami katras personas individuālo PVN deklarāciju dati.  Ja projekta iesniegumam ir pievienotas vairāku nozares asociāciju atbalsta vēstules un vismaz vienas asociācijas apvienoto saimnieciskās darbības veicēju eksporta apjoms ir vismaz 75 miljoni *euro*, tad šo asociāciju apvienoto saimnieciskās darbības veicēju apgrozījuma apjoms 3.2. kritērijā tiek summēts. Ja viens saimnieciskās darbības veicējs darbojās vairākās asociācijās, veicot apgrozījuma apjoma summēšanu, saimnieciskās darbības veicēja apgrozījuma vērtība tiek ņemta vērā vienreiz.  **Kritērijā piešķir 15 punktus,** ja projekta iesniedzējs ir iesniedzis informāciju par finansējuma saņēmēja un to dalībnieku vai biedru (savstarpēji nesaistītu sīko (mikro), mazo un vidējo, lielo komersantu) kopējo eksporta apjomu, kas ir vismaz 600 miljoni *euro* vai iesniegta atbalsta vēstule no nozares asociācijas, kas apvieno nozares saimnieciskās darbības veicējus ar kopējo eksporta apjomu vismaz 600 milj. *euro* pēdējā noslēgtajā pārskata gadā. Nosakot kopējo eksporta apjomu, tajā neietver pētniecības un zināšanu izplatīšanas organizāciju un pašvaldību eksportu.  **Kritērijā piešķir 10 punktus,** ja projekta iesniedzējs ir iesniedzis informāciju par finansējuma saņēmēja un to dibinātāju (savstarpēji nesaistītu sīko (mikro), mazo un vidējo, lielo komersantu), kopējo eksporta apjomu, kas ir vismaz 330 miljoni *euro* vai iesniegta atbalsta vēstule no nozares asociācijas, kas apvieno nozares saimnieciskās darbības veicējus ar kopējo eksporta apjomu vismaz 330 milj. *euro* pēdējā noslēgtajā pārskata gadā. Nosakot kopējo eksporta apjomu, tajā neietver pētniecības un zināšanu izplatīšanas organizāciju un pašvaldību eksportu.  **Kritērijā piešķir 5 punktus,** ja projekta iesniedzējs ir iesniedzis informāciju par finansējuma saņēmēja un to dibinātāju (savstarpēji nesaistītu sīko (mikro), mazo un vidējo, lielo komersantu), kopējo eksporta apjomu, kas ir vismaz 75 miljoni *euro* vai iesniegta atbalsta vēstule no nozares asociācijas, kas apvieno nozares saimnieciskās darbības veicējus ar kopējo eksporta apjomu vismaz 75 milj. *euro* pēdējā noslēgtajā pārskata gadā. Nosakot kopējo eksporta apjomu, tajā neietver pētniecības un zināšanu izplatīšanas organizāciju un pašvaldību eksportu.  **Ja vērtējums ir zemāks par 5 punktiem, tad projekta iesniegumu noraida.** |
| **3.2. Projekta iesniedzēja** un tā dalībnieku vai biedru (savstarpēji nesaistītu sīko (mikro), mazo un vidējo, lielo komersantu), neskaitot pētniecības un zināšanu izplatīšanas organizācijas un pašvaldības, **kopējais apgrozījums** pēdējā noslēgtā finanšu gada laikāvai **nozares asociācijas**,kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, un sniegusi atbalsta vēstuli,kopējais **apgrozījums** pēdējā noslēgtajā finanšu gadā līdz projekta iesnieguma iesniegšanai:  **3.2.1.** Projekta iesniedzēja un to dalībnieku vai biedru, neskaitot pētniecības un zināšanu izplatīšanas organizācijas un pašvaldības, kopējais **apgrozījums** pēdējā noslēgtajā pārskata gadā ir **vismaz** **1** miljards *euro* vai projekta iesniedzējs iesniedzatbalsta vēstuli no nozares asociācijas, kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, kuru kopējais **apgrozījums** pēdējā noslēgtajā pārskata gadā ir **vismaz** **1** miljards *euro* – 15 punkti.  **3.2.2.** Projekta iesniedzēja un to dalībnieku vai biedru, neskaitot pētniecības un zināšanu izplatīšanas organizācijas un pašvaldības, kopējais **apgrozījums** pēdējā noslēgtajā pārskata gadā ir **vismaz** **550** miljoni *euro* vai projekta iesniedzējs iesniedz atbalsta vēstuli no nozares asociācijas, kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, kuru kopējais **apgrozījums** pēdējā noslēgtajā pārskata gadā ir **vismaz** **550** miljoni *euro* – 10 punkti.  **3.2.3.** Projekta iesniedzēja un to dalībnieku vai biedru, neskaitot pētniecības un zināšanu izplatīšanas organizācijas un pašvaldības,kopējais **apgrozījums** pēdējā noslēgtajā pārskata gadā ir **vismaz** **150** miljoni *euro* vaiprojekta iesniedzējs iesniedz atbalsta vēstuli no nozares asociācijas, kas apvieno nozares saimnieciskās darbības veicējus, neskaitot pētniecības un zināšanu izplatīšanas organizācijas un pašvaldības, kuru kopējais **apgrozījums** pēdējā noslēgtajā pārskata gadā ir **vismaz** **150** miljoni *euro* – 5 punkti. | Norādīto datu – projekta iesniedzēja dalībnieku vai biedru sarakstu, kurā norādīts nosaukums, reģistrācijas numurs un finanšu rādītāji, ja tas tiek izmantots MK noteikumu 31.2.un 31.3. apakšpunktos minēto finanšu rādītāju pamatošana, atbilstoši MK noteikumu 20.6.apakšpunktam - ticamību pārbauda publiski pieejamajās datu bāzēs (Lursoft, VID), izmantojot projekta iesnieguma iesniegšanas brīdī pēdējā noslēgtā gada pārskatā norādītos apgrozījuma datus.  Gadījumā, ja Aģentūra nevar pārliecināties par datu ticamību publiski pieejamajās datu bāzēs, tad Aģentūra projekta iesniedzējam piešķir punktus attiecīgajā kritērijā pēc pieejamās informācijas un apstiprina projekta iesniegumu ar nosacījumu, pieprasot projekta iesniedzējam iesniegt zvērināta revidenta apstiprinātu gada pārskatu.  Ja projekta iesniegumam ir pievienotas vairāku nozares asociāciju atbalsta vēstules un vismaz vienas asociācijas apvienoto saimnieciskās darbības veicēju apgrozījums ir vismaz 150 miljoni *euro*, tad šo asociāciju apvienoto saimnieciskās darbības veicēju apgrozījuma apjoms 3.2. kritērijā tiek summēts. Ja viens saimnieciskās darbības veicējs darbojās vairākās asociācijās, veicot apgrozījuma apjoma summēšanu, saimnieciskās darbības veicēja apgrozījuma vērtība tiek ņemta vērā vienreiz.  Ja projekta iesniedzējs par kādu no uzņēmumiem iesniedzis papildu informāciju, jo projekta iesniedzējs ir identificējis, ka Lursoft nav norādīta pilnīga informācija(piemēram, projekta iesniegumam pievienots revidenta apstiprināts precizēts gada pārskats, kas vēl nav publicēts Lursoft), tad izmanto projekta iesniegumam pievienotās papildu informācijas datus, vienlaikus lēmumā iekļaujot nosacījumu nodrošināt šo datu publicēšanu Lursoft datu bāzē līdz precizēta projekta iesnieguma iesniegšanai. Ja precizētais gada pārskats nav publicēts līdz precizēta projekta iesnieguma iesniegšanai, punktus piešķir, pamatojoties uz Lursoft datu bāzē pieejamajā gada pārskatā norādīto informāciju.  Ja kāds no uzņēmumiem – projekta iesniedzēja dalībniekiem vai biedriem – vienlaikus ir arī kāda biedra biedrs, tad tā datus kopējā aprēķinā ņem vērā tikai vienu reizi.  Gadījumā, ja kāds no Lursoft pieejamajiem uzņēmumu gada pārskatiem ir koncerna konsolidētais gada pārskats, ir jāpārliecinās, vai projekta iesniegumam pievienotajā biedru un to biedru sarakstā nav iekļauts vēl kāds šī koncerna uzņēmums. Ja sarakstā ir iekļauts vēl kāds koncerna uzņēmums (mātes un meitas uzņēmums), tad par šī koncerna uzņēmumiem aprēķinā iekļauj tikai konsolidētajā gada pārskatā norādīto neto apgrozījumu, bet ne katra atsevišķa uzņēmuma gada pārskatā norādīto neto apgrozījumu. Gadījumā, ja projekta iesniedzēja biedru vai dalībnieku sarakstā ir tikai meitas uzņēmums, tad ņem vērā tikai meitas uzņēmuma neto apgrozījumu, savukārt, ja dalībnieku vai biedru sarakstā ir mātes uzņēmums, tad ņem vērā visu koncerna konsolidētajā gada pārskatā norādīto uzņēmumu neto apgrozījumu. Gadījumā, ja Lursoft nav pieejams konsolidētais gada pārskats, vērā ņem Lursoft pieejamo katra uzņēmuma gada pārskatu.  **Kritērijā piešķir 15 punktus,** ja projekta iesniedzējs ir iesniedzis informāciju par finansējuma saņēmēju un tā dibinātājiem un to gada kopējais neto apgrozījums ir vismaz 1 miljards *euro* vai iesniegta atbalsta vēstule no nozares asociācijas, kas apvieno nozares saimnieciskās darbības veicējus ar kopējo apgrozījumu vismaz 1 miljards *euro* pēdējā pārskata gadā. Nosakot kopējo apgrozījumu, tajā neietver pētniecības un zināšanu izplatīšanas organizāciju un pašvaldību apgrozījumu.  **Kritērijā piešķir 10 punktus,** ja projekta iesniedzējs ir iesniedzis informāciju par finansējuma saņēmēju un tā dibinātājiem un to gada kopējais neto apgrozījums ir vismaz 550 miljoni *euro* vai iesniegta atbalsta vēstule no nozares asociācijas, kas apvieno nozares saimnieciskās darbības veicējus ar kopējo apgrozījumu vismaz 550 miljoni *euro* pēdējā pārskata gadā. Nosakot kopējo apgrozījumu, tajā neietver pētniecības un zināšanu izplatīšanas organizāciju un pašvaldību apgrozījumu.  **Kritērijā piešķir 5 punktus,** ja projekta iesniedzējs ir iesniedzis informāciju par finansējuma saņēmēju un tā dibinātājiem un to gada kopējais neto apgrozījums ir vismaz 150 miljoni *euro* vai iesniegta atbalsta vēstule no nozares asociācijas, kas apvieno nozares saimnieciskās darbības veicējus ar kopējo apgrozījumu vismaz 150 miljoni *euro* pēdējā pārskata gadā. Nosakot kopējo apgrozījumu, tajā neietver pētniecības un zināšanu izplatīšanas organizāciju un pašvaldību apgrozījumu.  **Ja vērtējums ir zemāks par 5 punktiem, tad projekta iesniegumu noraida.** |
| **3.3.** **Projekta vadītāja pieredze inovāciju projektu vadībā pēdējo 10 gadu laikā:**  3.3.1. Īstenoto projektu kopējā summa vismaz 7 milj. *euro* – 5 punkti.  3.3.2. Īstenoto projektu kopējā summa vismaz 5 milj. *euro* – 3 punkti.  3.3.3. Īstenoto projektu kopējā summa vismaz 2.5 milj. *euro* – 1 punkts.  3.3.4. Īstenoto projektu kopējā summa mazāka nekā 2.5 milj. *euro* – 0 punkti. | Projekta vadītāja pieredzes noteikšanai vērtē projekta iesniegumam pievienotos dokumentus (projekta vadītāja dzīves aprakstu (CV), informāciju par vadītajiem projektiem, to nosaukums, identifikācijas numurs, finansējums un loma projektā utml.) un projekta iesniegumā norādīto informāciju. Finansējuma saņēmējam ir tiesības iesniegt papildus informāciju, lai apliecinātu atbilstību šim kritērijam.  **Kritērijā piešķir 5 punktus,** ja projekta vadītājam pēdējo 10 gadu laikā ir pieredze tādu projektu vadīšanā, kuru kopējā summa sastāda vismaz 7 milj. *euro*.  **Kritērijā piešķir 3 punktus,** ja projekta vadītājam pēdējo 10 gadu laikā ir pieredze tādu projektu vadīšanā, kuru kopējā summa sastāda vismaz 5 milj. *euro*.  **Kritērijā piešķir 1 punktus,** ja projekta vadītājam pēdējo 10 gadu laikā ir pieredze tādu projektu vadīšanā, kuru kopējā summa sastāda vismaz 2,5 milj. *euro*.  **Kritērijā piešķir 0 punktus,** ja projekta vadītājam pēdējo 10 gadu laikā ir pieredze tādu projektu vadīšanā, kuru kopējā summa sastāda mazāku nekā 2,5 milj. *euro*.  **Ja kritērijā saņemti 0 punkti, projektu nenoraida.** |
| **3.4. Projekta iesniedzēja pieredze Latvijas vai starptautisku (īstenots iesaistot ārvalstu partneri) inovāciju projektos pēdējo 10 gadu laikā:**  3.4.1. Projekta iesniedzējs ir īstenojis projektu kādā no Eiropas Savienības inovāciju atbalsta programmā vai citās inovāciju atbalsta programmās ar projektu kopējo finansējumu vismaz 7 milj. *euro* – 5 punkti.  3.4.2. Projekta iesniedzējs ir īstenojis projektu kādā no Eiropas Savienības inovāciju atbalsta programmām vai citās inovāciju atbalsta programmās ar projektu kopējo finansējumu vismaz 5 milj. *euro* – 3 punkti.  3.4.3. Projekta iesniedzējs ir īstenojis projektu kādā no Eiropas Savienības inovāciju atbalsta programmā vai citās inovāciju atbalsta programmās ar projektu kopējo finansējumu vismaz 2.5 milj. *euro* – 1 punkts  3.4.4. Projekta iesniedzējs ir īstenojis projektu kādā no Eiropas Savienības inovāciju atbalsta programmā vai citās inovāciju atbalsta programmās ar projektu kopējo finansējumu mazāk nekā 2.5 milj. *euro* – 0 punkti. | Projekta iesniedzēja pieredzes noteikšanai vērtē projekta iesniegumam pievienotos dokumentus (informāciju par īstenotajiem projektiem, to nosaukums, identifikācijas numurs, finansējums un lomu projektā utml.) un pēc publiski pieejamās informācijas vai, ja šāda informācija nav pieejama, tad Aģentūra projekta iesniedzējam piešķir punktus attiecīgajā kritērijā pēc pieejamās informācijas un apstiprina projekta iesniegumu ar nosacījumu, pieprasot projekta iesniedzējam iesniegt pamatojošu dokumentāciju par projekta īstenošanu, piemēram līguma kopijas.  **Kritērijā piešķir 5 punktus,** ja projekta iesniedzējs pēdējo 10 gadu laikā ir īstenojis projektus, piemēram **“**Atbalsts jaunu produktu un tehnoloģiju izstrādei kompetences centru ietvaros” vai citu Eiropas Savienības programmu ietvaros, kur aktivitāte tiek īstenotas Latvijas teritorijā vai ārpus tās, kur projektu kopējais finansējums bija vismaz 7 milj. *euro.*  **Kritērijā piešķir 3 punktus,** ja projekta iesniedzējs pēdējo 10 gadu laikā ir īstenojis projektus, piemēram **“**Atbalsts jaunu produktu un tehnoloģiju izstrādei kompetences centru ietvaros” vai citu Eiropas Savienības programmu ietvaros, kur aktivitāte tiek īstenotas Latvijas teritorijā vai ārpus tās, kur projektu kopējais finansējums bija vismaz 5 milj. *euro.*  **Kritērijā piešķir 1 punktus,** ja projekta iesniedzējs pēdējo 10 gadu laikā ir īstenojis projektus, piemēram **“**Atbalsts jaunu produktu un tehnoloģiju izstrādei kompetences centru ietvaros” vai citu Eiropas Savienības programmu ietvaros, kur aktivitāte tiek īstenotas Latvijas teritorijā vai ārpus tās, kur projektu kopējais finansējums bija vismaz 2,5 milj. *euro*  **Kritērijā piešķir 0 punktus,** ja projekta iesniedzējs pēdējo 10 gadu laikā ir īstenojis projektus, piemēram **“**Atbalsts jaunu produktu un tehnoloģiju izstrādei kompetences centru ietvaros” vai citu Eiropas Savienības programmu ietvaros, kur aktivitāte tiek īstenotas Latvijas teritorijā vai ārpus tās, kur projektu kopējais finansējums bija mazāks nekā 2,5 milj. *euro*.  **Ja kritērijā saņemti 0 punkti, projektu nenoraida.** |
| **3.5. Kvalitātes kritēriji par horizontālām prioritātēm** | | |
| **3.5.1. Īstenojot projektu, tiks veicināta vides piesārņojuma mazināšanās vai esošā stāvokļa saglabāšanās, ir noteiktas darbības negatīvās ietekmes uz vidi novēršanai vai samazināšanai**  3.5.1.1. projekta darbību rezultātā **tiks** izstrādātas tehnoloģijas, kas nodrošina dabas resursu efektīvu un lietderīgu izmantošanu tīrāka ražošanas procesa ieviešanā, samazinot izejvielu un enerģijas patēriņu, emisiju un atkritumu apjomu – 4 punkti.  3.5.1.2. īstenojot projektu, **netiks** izstrādātas tehnoloģijas, kas nodrošina dabas resursu efektīvu un lietderīgu izmantošanu tīrāka ražošanas procesa ieviešanā, samazinot izejvielu un enerģijas patēriņu, emisiju un atkritumu apjomu – 0 punkti. | **Kritērijā piešķir 4 punktus,** ja projekta ietvaros tiks īstenotas aktivitātes, kas nodrošina dabas resursu efektīvu un lietderīgu izmantošanu, samazinot izejvielu un enerģijas patēriņu, emisiju un atkritumu apjomu.  **Kritērijā piešķir 0 punktus,** ja projekta ietvaros netiks īstenotas aktivitātes, kas nodrošina dabas resursu efektīvu un lietderīgu izmantošanu, samazinot izejvielu un enerģijas patēriņu, emisiju un atkritumu apjomu.  **Ja kritērijā saņemti 0 punkti, projektu nenoraida.** |
| **3.5.2. Īstenojot projektu, iepirkumā izmanto zaļā iepirkuma principus**  3.5.2.1. plāno projekta ietvaros īstenot zaļā iepirkuma principus – 4 punkti.  3.5.2.2. neplāno projekta ietvaros īstenot zaļā iepirkuma principus – 0 punkti. | Piemērojot zaļo iepirkumu, projekta iesniegumā nepieciešams:   1. aprakstīt, kādām preču un pakalpojumu grupām tiks piemērotas vides prasības; 2. norādīt, kāda iepirkuma procedūra tiks piemērota; 3. ja iespējams, norādīt, par kādu summu tiks īstenoti iepirkumi, kuros tiks piemērots zaļā iepirkuma principi; 4. uzskaitīt, kādi kritēriji (Latvijas normatīvā regulējuma, Eiropas Komisijas Zaļā publiskā iepirkuma kritēriji vai citi) tiks izmantoti; 5. aprakstīt zaļo iepirkumu īpatsvaru kopējā projekta iepirkumu līgumcenā finansiālā izteiksmē.   **Kritērijā piešķir 4 punktus,** ja projekta ietvaros plānots īstenot zaļā iepirkuma principus.  **Kritērijā piešķir 0 punktus,** ja projekta iesniedzējs neplāno projekta ietvaros īstenot zaļā iepirkuma principus.  **Ja kritērijā saņemti 0 punkti, projektu nenoraida.** |

|  |
| --- |
| **KOPĀ (maksimālais punktu skaits) – 48**  **Minimālais punktu skaits izslēdzošajos kritērijos - 14**  Tiek atbalstīti projekta iesniedzēji, kuri ieguvuši augstāko punktu skaitu.  Ja iegūts vienāds punktu skaits, ievēro MK noteikumu 22.5. apakšpunktā minētos nosacījumus.  Projekta iesniedzējs projekta iesniegumā nevar norādīt vairākas viedās specializācijas jomas.  Vērtējot projektu iesniegumus, sākotnēji katrā viedās specializācijas jomā apstiprina vismaz vienu projekta iesniegumu, kas saņēmis augstāko punktu skaitu. Ja kādā viedās specializācijas jomā pieteikts lielāks projektu skaits, tad pēc pirmā viedās specializācijas jomas projekta apstiprināšanas iespējams apstiprināt vēl vienu viedās specializācijas jomas projektu, kas ieguvis lielāko punktu skaitu. Ja pēc projektu atlases palicis pāri nesadalīts Latvijas Atveseļošanas un noturības mehānisma finansējums, tad par atlikušo finansējumu apstiprina projektu ar augstāko punktu skaitu neatkarīgi no viedās specializācijas jomas |

1. Projekta iesniegumu noraida, ja kritērijā vērtējums ir “Jā”. [↑](#footnote-ref-2)
2. <https://sanctionssearch.ofac.treas.gov/> [↑](#footnote-ref-3)
3. <https://sankcijas.fid.gov.lv/nato-es-dalibvalstu-sankciju-saraksti> [↑](#footnote-ref-4)
4. Kritērija neatbilstības gadījumā Aģentūra pieņem lēmumu par projekta iesnieguma apstiprināšanu ar nosacījumu, ievērojot projektu atlases nolikumā noteikto. [↑](#footnote-ref-5)
5. Izņemot nodokļu maksājumus, kuru maksāšanas termiņš saskaņā ar likuma ”Par nodokļiem un nodevām” 24.panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos vai attiecībā uz kuriem ir noslēgts vienošanās līgums saskaņā ar šā likuma 41. pantu [↑](#footnote-ref-6)
6. Kritērija neatbilstības gadījumā Aģentūra pieņem lēmumu par projekta iesnieguma apstiprināšanu ar nosacījumu, ievērojot projektu atlases nolikumā noteikto. [↑](#footnote-ref-7)
7. <https://www.izm.gov.lv/sites/izm/files/ekosist_kopsavilkums_ris31.pdf> [↑](#footnote-ref-8)
8. <https://likumi.lv/ta/id/321037-par-nacionalas-industrialas-politikas-pamatnostadnem-20212027-gadam> [↑](#footnote-ref-9)
9. <https://www.izm.gov.lv/lv/ris3-monitorings-0> [↑](#footnote-ref-10)